CELEX: 32008R0209
Language: hu
Date: 2008-03-06 00:00:00
Title: A Bizottság 209/2008/EK rendelete ( 2008. március 6.) a Saccharomyces cerevisiae (Biosaf Sc 47) takarmány-adalékanyagként való új felhasználásának engedélyezéséről (EGT-vonatkozású szöveg)

7.3.2008   
            
            
               HU
            
            
               Az Európai Unió Hivatalos Lapja
            
            
               L 63/3
            
         
      A BIZOTTSÁG 209/2008/EK RENDELETE
   
   (2008. március 6.)
   a Saccharomyces cerevisiae (Biosaf Sc 47) takarmány-adalékanyagként való új felhasználásának engedélyezéséről
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékok takarmányokban történő felhasználásának engedélyezéséről, az engedélyek kibocsátásának feltételeiről, illetve a kapcsolódó eljárásokról.
            
         
               (2)
            
            
               Engedélykérelem érkezett az 1831/2003/EK rendelet 7. cikkével összhangban a mellékletben szereplő készítményre vonatkozóan. A kérelemhez mellékelték az említett rendelet 7. cikkének (3) bekezdésében előírt adatokat és dokumentumokat.
            
         
               (3)
            
            
               A kérelem a „tenyésztéstechnikai adalékanyagok” adalékanyag-kategóriába sorolandó Saccharomyces cerevisiae NCYC Sc 47 (Biosaf Sc 47) készítmény hízósertések takarmány-adalékanyagaként való új felhasználásának engedélyezésére vonatkozik.
            
         
               (4)
            
            
               A Saccharomyces cerevisiae NCYC Sc 47 (Biosaf Sc 47) készítmény tejelő teheneknél történő alkalmazását az 1811/2005/EK bizottsági rendelet (2), hízómarháknál történő alkalmazását a 316/2003/EK bizottsági rendelet (3), elválasztott malacoknál történő alkalmazását a 2148/2004/EK bizottsági rendelet (4), kocadisznóknál történő alkalmazását az 1288/2004/EK bizottsági rendelet (5), hízónyulaknál történő alkalmazását a 600/2005/EK bizottsági rendelet (6), lovaknál történő alkalmazását a 186/2007/EK bizottsági rendelet (7), tejelő kecskéknél és tejelő juhoknál történő alkalmazását a 188/2007/EK bizottsági rendelet (8), hízóbárányoknál történő alkalmazását az 1447/2006/EK bizottsági rendelet (9) engedélyezte.
            
         
               (5)
            
            
               A hízósertéseknél történő engedélyezés iránti kérelem alátámasztására új adatokat nyújtottak be. Az Európai Élelmiszer-biztonsági Hatóság (a továbbiakban: hatóság) 2007. november 22-i véleményében azt a következtetést vonta le, hogy a Saccharomyces cerevisiae-nak (Biosaf Sc 47) a fogyasztókkal, a felhasználókkal és a környezettel kapcsolatos biztonságát előző véleményeiben (10) már megállapította. A hatóság továbbá úgy ítéli meg, hogy a készítmény használata nem jelent veszélyt erre a további állatkategóriára, valamint hogy a készítmény alkalmazása javíthatja a hízósertések teljesítményével kapcsolatos paramétereket. A hatóság úgy véli, a forgalomba hozatalt követően különleges nyomonkövetési követelményekre nincs szükség. Emellett a hatóság az 1831/2003/EK rendelettel létrehozott közösségi referencialaboratórium által benyújtott, a takarmányban lévő takarmány-adalékanyag analitikai módszeréről szóló jelentést is ellenőrizte.
            
         
               (6)
            
            
               Az említett készítmény vizsgálata azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékletében meghatározottak szerint engedélyezni kell.
            
         
               (7)
            
            
               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, az „állattenyésztésben alkalmazott adalékok” adalékanyag-kategóriába és a „bélflóra-stabilizálók” funkcionális csoportba tartozó készítmény takarmány-adalékanyagként való használata a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. március 6-án.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 268., 2003.10.18., 29. o. A 378/2005/EK bizottsági rendelettel (HL L 59., 2005.3.5., 8. o.) módosított rendelet.
   
      (2)  HL L 291., 2005.11.5., 12. o.
   
      (3)  HL L 46., 2003.2.20., 15. o.
   
      (4)  HL L 370., 2004.12.17., 24. o. Az 1980/2005/EK rendelettel (HL L 318., 2005.12.6., 3. o.) módosított rendelet.
   
      (5)  HL L 243., 2004.7.15., 10. o. Az 1812/2005/EK rendelettel (HL L 291., 2005.11.5., 18. o.) módosított rendelet.
   
      (6)  HL L 99., 2005.4.19., 5. o. A 496/2007/EK rendelettel (HL L 117., 2007.5.5., 9. o.) módosított rendelet.
   
      (7)  HL L 63., 2007.3.1., 6. o.
   
      (8)  HL L 57., 2007.2.24., 3. o.
   
      (9)  HL L 271., 2006.9.30., 28. o.
   
      (10)  Az Európai Bizottság kérésére a takarmányban használt adalékanyagokkal és termékekkel vagy anyagokkal foglalkozó tudományos testület (FEEDAP) véleménye a Biosaf Sc 47-nek (Saccharomyces cerevisiae) a hízósertéseknél takarmányadalékként történő alkalmazásáról. The EFSA Journal (2007) 585, 1–9. o.
   
      MELLÉKLET
      
                  Adalékanyag azonosító száma
               
               
                  Az engedély jogosultjának neve
               
               
                  Adalékanyag (kereskedelmi név)
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Felső korhatár
               
               
                  Minimális tartalom
               
               
                  Maximális tartalom
               
               
                  További rendelkezések
               
               
                  Az engedély lejárta
               
            
                  CFU/kg 12 %-os nedvességtartalmú teljes értékű takarmányban
               
            
                  Az állattenyésztésben alkalmazott adalékok kategóriája. Funkcionális csoport: bélflóra-stabilizálók.
               
            
                  4b1702
               
               
                  Société Industrielle Lesaffre
               
               
                  
                     Saccharomyces cerevisiae
                  
                  NCYC Sc 47
                  (Biosaf Sc 47)
               
               
                  
                               
                           
                           
                              Az adalék összetétele:
                              
                                 Saccharomyces cerevisiae NCYC Sc 47 készítmény, amely legalább az alábbi mennyiségeket tartalmazza: 5 × 109 CFU/g
                           
                        
                               
                           
                           
                              A hatóanyag jellemzése:
                              
                                 Saccharomyces cerevisiae NCYC Sc 47
                           
                        
                               
                           
                           
                              Analitikai módszerek (1)
                              
                              Élesztőkivonat-klóramfenikol-agart alkalmazó, az ISO 7954 módszeren alapuló lemezöntéses módszer
                              Polimeráz láncreakció (PCR)
                           
                        
               
                  Hízósertések
               
               
                  —
               
               
                  1,25 × 109
                  
               
               
                  1,00 × 1010
                  
               
               
                  Az adalék és az előkeverék használati utasításában feltüntetendő a tárolási hőmérséklet, az eltarthatósági időtartam és a pelletálási stabilitás.
               
               
                  2018. március 27.
               
            
         (1)  Az analitikai módszerek részletes leírása a közösségi referencialaboratórium alábbi honlapján található: www.irmm.jrc.be/crl-feed-additives